Diari Oficial de la Generalitat Valenciana


Sumari del DOGV 9613, del 08-06-2023 (2023/6300)

Extracte de la Resolució de 23 de maig de 2023, de la rectora de la Universitat d'Alacant, per la qual es convoquen els «Premis a treballs de fi de grau i treballs de fi de màster sobre la didàctica del plurilingüisme i de les llengües en el context del sistema educatiu valencià».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9613

Data del DOGV
:   08-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6300


Data del document
:   23-05-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * distinció honorífica

Extracte de la Resolució de 23 de maig de 2023, de la rectora de la Universitat d'Alacant, per la qual es convoquen els «Premis a treballs de fi de grau i treballs de fi de màster sobre la didàctica del plurilingüisme i de les llengües en el context del sistema educatiu valencià». [2023/6300]  
BDNS (identif.): 700512.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/700512)  
  
Primer. Persones beneficiàries  
Podrà optar als premis:  
1. Qualsevol estudiant que haja desenvolupat i defensat un projecte de TFG o TFM en la Universitat d'Alacant durant els cursos 2021-2022 o 2022-2023 i que estiga relacionat amb la didàctica del plurilingüisme i de les llengües en el context del sistema educatiu valencià.  
  
2. No ser beneficiari d'una altra ajuda destinada al mateix objecte.  
3. Els treballs que es presenten podran estar escrits en valencià, castellà o anglès.  
4. Els TFG i els TFM es presentaran telemàticament a través d'Instància Genèrica disponible en l'aplicació d'UACloud.  
  
Segon. Objecte  
L'objecte d'aquesta convocatòria és la concessió, en règim de concurrència competitiva, de premis a treballs fi de grau i treballs fi de màster (TFG i TFM) desenvolupats i defensats en la Universitat d'Alacant en els cursos 2021-2022 i 2022-2023.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de 24 de maig de 2023, en la següent url: https://www.boua.ua.es/acuerdos/descargaracuerdo/39064  
  
Quart. Quantia  
La dotació màxima de la convocatòria són 3.000 euros.  
Es concedirà un número màxim de 2 premis, en dues categories: Treballe Fi de Grau (TFG) i Treball Fi de Màster (TFM)  
1. Es concediran dos premis de Treball de Fi de Grau segons la llengua de redacció: un premi a un treball escrit en valencià i un altre premi a un treball escrit en una altra de les llengües previstes en aquesta convocatòria. Cadascun d'aquests premis estarà dotat amb 500 euros.  
2. Es concediran dos premis de Treball Fi de Màster segons la llengua de redacció: un premi a un treball escrit en valencià i un altre premi a un treball escrit en una altra de les llengües previstes en aquesta convocatòria. Cadascun d'aquests premis estarà dotat amb 1.000 euros.  
3. S'aplicaran les disposicions fiscals vigents en el moment del pagament.  
  
Cinqué. Termini de presentació de sol·licituds  
- El termini de presentació sol·licituds comença el dia 1 de juny i finalitza el 3 de juliol de 2023 a les 23.59 hores.  
- Resolució provisional: 24 de juliol 2023.  
- Resolució definitiva: 31 de juliol 2023.  
  
Sisé. Altres dades  
Criteris de valoració:  
Les sol·licituds seran avaluades de manera anònima per part del jurat a partir de l'anàlisi i la discussió de la documentació rebuda sense dades personals per a cadascuna de les candidatures. Es valoraran els aspectes següents:  
 Nota obtinguda en el TFG / TFM (50 %)  
 Adequació del treball a fi de la convocatòria (10 %)  
 Originalitat del plantejament de la investigació o experiència desenvolupada (10 %)  
 Consistència metodològica de la proposta (10 %)  
 Possibilitat de transferència a la millora de la qualitat de processos d'ensenyament-aprenentatge en la didàctica del plurilingüisme en el context educatiu valencià (20 %)  
  
Alacant, 23 de maig de 2023. La vicerectora d'Estudiants i Ocupabilitat (p. d. s. R 22.12.2020): Rosario Ferrer Cascales.